b'\n_START_ARTICLE_\nDurham (England)\n_START_SECTION_\nEtymologi\n_START_PARAGRAPH_\nNavnet Durham kommer fra det keltiske elementet dun som henviser til en bygdeborg, og det norr\xc3\xb8ne holme, som kan oversettes til en \xc3\xb8y.\n_START_SECTION_\nHistorie\n_START_PARAGRAPH_\nArkeologiske spor antyder til en historie med bosetning i omr\xc3\xa5det i minst tilbake til rundt 2000 f.Kr. Dagens by kan bli klart bli sportet tilbake til 995 e.Kr. da en gruppe munker fra Lindisfarne valgte den strategisk h\xc3\xb8ytliggende halv\xc3\xb8ya som et sted \xc3\xa5 bosette seg trygt med levningene av sankt Cuthbert som tidligere hadde ligger Chester-le-Street, og grunnla en kirke der._NEWLINE_I  middelalderen var Durham et viktig politisk og religi\xc3\xb8st sentrum, ikke minst p\xc3\xa5 grunn av den strategiske beliggenheten n\xc3\xa6r grensen til Skottland. Grevskapet var et palatinat, styrt av biskopen av Durham som hadde verdslig makt og betydelig autonomi. Det ble sl\xc3\xa5tt egen mynt, og Durham hadde en egen h\xc3\xa6r. Med unntak av den f\xc3\xb8rste av normannernes biskoper, Walcher av Durham, var alle biskopene av Durham fra 1071 til 1836 fyrstebiskoper. Walcher hadde tittelen jarlebiskop._NEWLINE_Durhamkatedralen ble bygget fra 1093, og regnes av mange som Englands fineste katedral. Den ligger p\xc3\xa5 et h\xc3\xb8ydedrag over elven, og dominerer byen. Relikviene av St Cuthbert er bevart her._NEWLINE_Universitetet i Durham har flere kollegier i selve byen og p\xc3\xa5 Elvet Hill p\xc3\xa5 den andre siden av elven. Durham slott, p\xc3\xa5 den andre siden av Palace Green fra katedralen, har siden 1837 v\xc3\xa6rt en del av universitetet. Katedralen og slottet er sammen plassert p\xc3\xa5 UNESCOs liste over verdens kulturarv._NEWLINE_I byen er Gertrude Bell f\xc3\xb8dt, hun var en drivende kraft bak det arabiske oppr\xc3\xb8ret under f\xc3\xb8rste verdenskrig og ved fredsslutningen var hun med og trakk opp grensene som definerer dagens Irak.'